MEGÁLLAPODÁS 


amely létrejött egyrészről 


MARTFŰ VÁROS  ÖNKORMÁNYZATA, mint tulajdonos – továbbiakban: Önkormányzat
képviseli: Dr Kiss Edit, polgármester,
székhely: 5435 Martfű, Szent István tér 1.
bankszámlaszáma: 10700309-66893729-51100005
adószáma: 15733012-2-16
másrészt 


Jász-Nagykun-Szolnok Megyei Kormányhivatal, mint  használati jog jogosultja - továbbiakban: Kormányhivatal
képviseli: Dr. Kállai Mária kormánymegbízott
székhely: 5000 Szolnok, Kossuth L. út 2. 
bankszámlaszáma: 10045002-00299602-00000000
adószáma: 15789381-216
 (továbbiakban: együttesen: Felek) között, az alulírott napon és helyen, az alábbi feltételekkel.

I. Előzmények 


Előzményként rögzítik a Felek, hogy Magyarország Országgyűlése a járások kialakításáról, valamint egyes ezzel összefüggő törvények módosításáról szóló 2012. évi XCIII. törvényben (a továbbiakban: Törvény) úgy rendelkezett, hogy a települési önkormányzatok mindazon vagyona és vagyoni értékű joga, amelyek a jogszabály által meghatározott, átvételre kerülő államigazgatási feladatok ellátását biztosítják, 2013. január 1-jén a Magyar Állam ingyenes használatába kerülnek. 

Mindezek alapján a Felek az átadás-átvételi eljárást megállapodásban rendezték, melyben Átadó és Átvevő kötelezettséget vállalt arra, hogy a közös használatú ingatlanok üzemeltetése és feladatellátáshoz fűződő működtetése során felmerülő költség  megosztása érdekében 2013. január 31-ig ingatlanonkénti bontásban külön megállapodást kötnek. 
II. A megállapodás tárgya


1./ Jelen megállapodás tárgya, a 349/56 hrsz. alatt felvett, természetben a Martfű, Szent István tér 1. szám alatt lévő ingatlan közös használata során felmerülő üzemeltetési, valamint az infokommunikációs rendszer közös használata során felmerülő üzemeltetési költségek megosztása. Az ingatlanban a Kormányhivatal kizárólagos használatában álló helyiségeket, valamint a közösen használt helyiségeket a jelen megállapodáshoz mellékletként csatolt alaprajz rögzíti.
2./ A jelen megállapodásban megjelölt helyiségek használatát az Önkormányzat a Törvény alapján, külön ellenszolgáltatás nélkül, azonban a használattal kapcsolatban a III. pont alatt részletezettek szerint felmerült költségeinek megtérítése mellett biztosítja a Kormányhivatal részére. Az Önkormányzat a Törvény 2. § (1) bekezdésében meghatározott feladatai ellátása céljából és idejére adja a Kormányhivatal kizárólagos használatába a II/1. pontban meghatározott ingatlanrészt, míg a Kormányhivatal ezzel egyidejűleg kizárólagos használatba veszi azokat. 
A Kormányhivatal a használatból eredő költségek megtérítésén kívül más pénzbeli ellenszolgáltatással az Önkormányzat felé nem tartozik. 
3./ A Kormányhivatal tudomásul veszi és elfogadja, hogy a használatába kerülő ingatlant, valamint az infokommunikációs rendszert kizárólag közfeladatainak ellátása végett használhatja. A Kormányhivatal vállalja, hogy a használatába bocsátott vagyontárgyakat nem hasznosítja, más módon harmadik személy használatába nem adja.

4./ A Kormányhivatal köteles a helyiségeket és a berendezési, felszerelési tárgyakat,  infokommunikációs eszközöket rendeltetésszerűen használni. 

A Kormányhivatal vállalja továbbá, hogy jelen megállapodás megszűnésekor a II/1. pontban meghatározott helyiségeket és az infokommunikációs eszközöket rendeltetésszerű használatra alkalmas állapotban az Önkormányzat birtokába visszaadja.

5./ Az Önkormányzat az átadás-átvételi megállapodáshoz csatolt bejegyzési hozzájárulásban beleegyezését adta ahhoz, hogy a Kormányhivatal térítésmentes használati joga az ingatlan-nyilvántartásba bejegyzésre kerülhessen a II/1. pontban meghatározott ingatlanrészre.
III. Üzemeltetési költségek 

1./ Az Önkormányzat a Kormányhivatal felé havonta két számlát bocsát ki, külön az épület üzemeltetésével (III/5. pontban foglaltak szerint) külön az infokommunikációs rendszer  használatával (III/6. pontban foglaltak szerint) kapcsolatosan.
2./ A Felek megállapodnak abban, hogy az épületüzemeltetés költségeinek megosztása érdekében - az előző évi költségeken alapuló – költségelőleg jellegű havi átalánydíjat határoznak meg, melynek összege az előző évi számlák figyelembe vételével, a mellékelt számítások szerint, alaprajzok - táblázatok adatai alapján történik. Felek az átalánydíjat az előző év díjaira és az inflációra figyelemmel, minden évben - az elszámolás ismeretében - felülvizsgálják, és szükség szerint módosítják.

A felek megállapodnak abban, hogy az infokommunikációs rendszer üzemeltetéséhez fűződő költségek számlázási alapja az Önkormányzat részére ténylegesen kiszámlázott havi díj, illetve az eseti jelleggel felmerülő tényleges költség az 4-8. számú mellékletben meghatározott arányok figyelembe vételével történik.
Felek rögzítik, hogy az infokommunikációs költség elszámolásának alapját negyedévente felülvizsgálják.

Az Önkormányzat minden hónap 15. napjáig számláz a Kormányhivatal részére, aki a számlákat annak kézhezvételétől számított 30 napon belül, átutalással köteles megfizetni. A teljesítésigazolás a járási hivatalvezető feladata. A Kormányhivatal késedelmes teljesítés esetén a Ptk. 301/A. § szerinti késedelmi kamatot köteles fizetni. 
3./ Felek megállapodnak abban, hogy a tárgyévet követő év március 31. napjáig elszámolást készítenek, és az elszámolási időszakban felmerülő számlákkal alátámasztott tételes elszámolás alapján határozzák meg az előző évre ténylegesen fizetendő üzemeltetési díjak összegét. Felek kötelezettséget vállalnak arra, hogy az elszámolás kölcsönös elfogadását 
követően, - az elszámolás függvényében egymás felé - kibocsátott számlák kiegyenlítése után, a fennálló egyenleget pénzügyileg rendezettnek tekintik.

4./ A Kormányhivatal az átalánydíjat 2013. január 1. napjától köteles megfizetni.

5./ Épületüzemeltetési költségek:

a.) A Kormányhivatal vállalja, hogy megfizeti az általa kizárólagosan használt helyiségek és a közösen használt helyiségek arányos szolgáltatási díját. (pl: a gázszolgáltatás, a távhőszolgáltatás, az elektromos áram, a víz és csatornadíj, szemétszállítás, takarítás díját stb.)

b.) A felek közötti üzemeltetési költségmegosztás területi arányok alapján történik. A II/1. pontban megjelölt ingatlan 2309 m2, melyből az Önkormányzat kizárólagosan 1933 m2, a Kormányhivatal kizárólagosan 132 m2 helyiséget használ. 

c.) A kizárólagosan használt területek arányában történik a közös használatú részekre eső helyiségek költségmegosztása is. A közösösen használt helyiségek összterülete 244 m2, melynek költségmegosztási aránya a fenti, 5/b. pont szerinti százalékos arány. Ennek megfelelően az Önkormányzatra eső terület 228,4 m2, a Kormányhivatalra eső terület 15,6 m2. 

d.) A költségmegosztás alapját képező alaprajzok (1. sz. melléklet) és számítások (2. sz. melléklet), valamint az épületüzemeltetési költségösszesítő táblázat (3/A, 3/B sz. melléklet)  jelen megállapodás mellékletként csatolásra kerülnek. 

e.) Az ideiglenes ügysegéd elhelyezése esetén az érintett helyeken, a 2. sz. melléklet szerinti számítások figyelembe vételével, a tényleges használattal érintett napoknak megfelelő költségek kerülnek meghatározásra.  

f.) Az épületüzemeltetési költségekre Felek, 2013. évre 83.835.- Ft/hó előleg jellegű átalányt határoznak meg. 

g.) Az Önkormányzat a II/1. pontban megjelölt épületrész teljes üzemeltetését biztosítja, melynek során az ingatlanban a kisebb, napi hibaelhárítás az Önkormányzat feladata. A jelentősebb, anyagfelhasználást is szükségessé tevő javításokat, a felek minden esetben külön egyeztetés alapján rendezik. A karbantartással, javítással felmerült költségek havonta, utólagosan kerülnek a Kormányhivatal részére továbbszámlázásra a III/2. pont 4. bekezdésében foglaltak szerint.

6./ Informatikai, irodatechnikai és távközlési eszközök üzemeltetési költsége:

a.) Az internet használat költsége a 4. számú melléklet költségmegosztása szerint a használók létszámának arányában kerül megállapításra, a Kormányhivatal felé a továbbszámlázás alapja a mellékletben szereplő százalékos megosztás.

Jelen üzemeltetési megállapodás elválaszthatatlan részét képezi a mellékletben szereplő 1 db Internetes szerződés.

A Kormányhivatal jogosult a saját infrastruktúra (NTG, stb.) kiépítése után az üzemeltetési megállapodás felülvizsgálatát kezdeményezni a megosztott Internetes költségek viszonylatában.

b.) A telefon használat költsége a 5. számú melléklet költségmegosztása szerint a használók létszámának arányában kerül megállapításra, a Kormányhivatal felé a továbbszámlázás alapja a mellékletben szereplő százalékos megosztás.

Jelen üzemeltetési megállapodás elválaszthatatlan részét képezi a mellékletben szereplő 1 db telekommunikációs szerződés.

A Kormányhivatal jogosult a saját infrastruktúra (IP telefon, stb.) kiépítése után az üzemeltetési megállapodás felülvizsgálatát kezdeményezni a megosztott telekommunikációs költségek viszonylatában.

c.) A TÜSZ-ös szerződéssel működtetett nyomatkészítő eszközök használatának költsége a 6. számú melléklet költségmegosztása szerint a használat arányában kerül megállapításra, a Kormányhivatal felé a továbbszámlázás alapja a mellékletben szereplő százalékos megosztás.

Jelen üzemeltetési megállapodás elválaszthatatlan részét képezi a … db TÜSZ szerződés.

A Kormányhivatal jogosult a saját infrastruktúra (Hálózat, MFP gépek kihelyezése, stb.) kiépítése után a TÜSZ szerződés keretén belül működtetett eszközök üzemeltetési megállapodásának felülvizsgálatát kezdeményezni a nyomatkészítő eszközök használati költségeinek viszonylatában.

d.) A TÜSZ-ös szerződéssel nem rendelkező, eseti karbantartással működtetett nyomatkészítő eszközök használatának költsége a 7. számú melléklet költségmegosztása szerint a használat arányában kerül megállapításra, a Kormányhivatal felé a továbbszámlázás alapja a mellékletben szereplő százalékos megosztás.

A Kormányhivatal jogosult a saját infrastruktúra (Hálózat, MFP gépek kihelyezése, stb.) kiépítése után az eseti karbantartással működtetett eszközök üzemeltetési megállapodásának felülvizsgálatát kezdeményezni a nyomatkészítő eszközök használati költségeinek viszonylatában.

e.) A server eszközök javítási költsége a 8. számú melléklet költségmegosztása szerint a használók létszámának arányában kerül megállapításra, a Kormányhivatal felé a továbbszámlázás alapja a mellékletben szereplő százalékos megosztás.

A Kormányhivatal jogosult a saját infrastruktúra (Hálózat, Server gépek kihelyezése, stb.) kiépítése után az eseti karbantartással működtetett Server eszközök üzemeltetési megállapodásának felülvizsgálatát kezdeményezni a Kiszolgáló eszközök használati költségeinek viszonylatában.
IV. A szerződés megszűnése, megszűntetése, módosítása
1./ Felek megállapodnak, hogy jelen Megállapodás egyoldalú nyilatkozattal nem mondható fel. A Megállapodást Felek kizárólag közös megegyezéssel szüntethetik meg. A Megállapodás kizárólag abban az esetben szűnik meg, ha Használónak az ingatlanra az ingyenes használatra vonatkozó jogcíme megszűnik.

2./ A Megállapodás kizárólag írásban, és – a szerződés megszüntetéséhez hasonlóan - kizárólag a Felek közös megegyezésével módosítható.
V. Záró rendelkezések 

1./ A Felek az eredményes és hatékony együttműködés előmozdítása érdekében kapcsolattartókat jelölnek ki: 

Az épületüzemeltetéssel kapcsolatosan, a Kormányhivatal részéről kijelölt személy: 

Neve: Csikós Sándor
Beosztása: gazdasági főosztályvezető
Elérhetősége: e-mail: csikos.sandor@jnszmkh.hu ; telefon: 20/460-4854
Az épületüzemeltetéssel kapcsolatosan, az Önkormányzat által kijelölt személy: 

Neve: Kontra Lajos
Beosztása: Pénzügyi és Adóügyi Iroda vezetője
Elérhetősége: 06 70 3806196, lkontra@ph.martfu.hu
Az infokommunikációs rendszer üzemeltetésével kapcsolatosan, a Kormányhivatal részéről kijelölt személy:
Neve: Gulyás Róbert
Beosztása: informatikai főosztályvezető 

Elérhetősége: e-mail: gulyas.robert@jnszmkh.hu; telefon: 20/965-1205
Az infokommunikációs rendszer üzemeltetésével kapcsolatosan, az Önkormányzat által kijelölt személy:

Neve: COMPNET Informatika és Kereskedelmi Kft. 5435 Martfű, Gesztenyesor 3. Képviseli: Borbély István 

Beosztása: ügyvezető
Elérhetősége: 06 70 3690969, webstudio@comp-net.hu
2/. Felek tudomásul veszik, hogy Jelen szerződést az Állami Számvevőszék és a Kormányzati Ellenőrzési Hivatal jogosult ellenőrizni. 

3./ A Felek kijelentik, hogy a közöttük jelen megállapodással kapcsolatban felmerült vitás kérdéseket elsődlegesen tárgyalások útján próbálják rendezni. 

4./ A megállapodásban nem szabályozott kérdésekben a Polgári törvénykönyvről szóló 1959. évi IV. törvény rendelkezései, a lakások és helyiségek bérletére, valamint elidegenítésükre vonatkozó egyes jogszabályokról szóló 1993. évi LXXVIII. törvény rendelkezései, továbbá az egyéb — vonatkozó — jogszabályi rendelkezések az irányadóak. 

Jelen megállapodás mindkét fél általi aláírást követően lép hatályba, határozatlan időre szól és kizárólag írásban módosítható.

Felek a megállapodást elolvasás után, mint akaratukkal mindenben megegyezőt jóváhagyólag aláírták. 
Jelen megállapodás 7 azaz (hét) eredeti példányban készült, amelyből kettő példány az Önkormányzatot , öt példány a Kormányhivatalt illeti meg.
Martfű, 2013. január 31.




Szolnok, 2013. január 31.
            Dr Kiss Edit 
                                                                    Dr. Kállai Mária

            polgármester                                                                 kormánymegbízott

      Önkormányzat képviseletében                                  Kormányhivatal képviseletében 
             Ellenjegyzem: 
                Ellenjegyzem: 




………….………………………………..                           ………...…………………………………

              Szász Éva

Dalocsáné Terenyei Ágnes

              jegyző                                                                           pénzügyi főosztályvezető

